WEB-ETH-BUSCON	E per mèns pair-sénhers e difunts, e atau aja jo bona fin, qu'autaplan çò que me deues dera aubèrja non t'ac demanaria ara, se non siguesse per ues candeletes e èrbes (qu'apraiaue en pocions, sense èster especieira, e, se l'untauen es mans103, s'untaue e gessie de nets pera humeneja.104) Jo, que vedí qu'auie acabat era convèrsa e eth sermon en tot demanar-me, que, en èster era sua tissa, acabèc en era e non comencèc, coma hèn toti, non m'espaurí dera visita, que non me l'auie hèt un aute còp tant qu'auia estat òste sòn, senon solet un dia que me venguec a balhar satisfaccions de qué auie entenut qu'auien dit sabi pas se quina sòrta d'encantaments e que la voleren agarrar e amaguèc eth carrèr; venguec a desenganhar-me e a díder qu'ère ua auta qu'auie eth sòn nom.